Israelse lugaanval verwoes internasionale mediakantore | Maroela Media
Palestyne dra 'n man weg nadat hy onder die puin van 'n gebou in Gasa Stad gered is. Die gebou is tydens 'n Israelse lugaanval platgevee. (Foto: MOHAMMED ABED / AFP)
'n Israelse lugaanval het Saterdag die gebou waarin verskeie internasionale nuusagentskappe werk, platgevee.
Die gebou, bekend as Jala Tower, was dertien verdiepings hoog en in die Gasa-strook geleë. Dit was ook die plaaslike kantoor van die Midde-Oosterse nuuskanaal Al Jazeera en die Amerikaanse nuusagentskap The Associated Press.
Maroela Media het reeds berig genadelose vuurpylaanvalle en oproer heers sedert Maandag in gemengde Joods-Arabiese dorpe. Talle is reeds in die konflik dood. Altesaam tien lede van dieselfde familie, onder wie kinders, is ook Saterdagaand dood in 'n Israelse lugaanval.
Jawad Mehdi, die eienaar van die gebou, het aan AFP gesê 'n Israelse intelligensiebeampte het hom meegedeel dat hy 'n uur het om die gebou te ontruim voor die lugaanval sou plaasvind. In 'n telefoonoproep tussen Mehdi en die beampte kan gehoor word hoe Mehdi smeek vir 'n ekstra tien minute om joernaliste die geleentheid te gee om hul toerusting bymekaar te maak voordat hulle die gebou verlaat. Die beampte het egter geweier.
Volgens Israel het hulle die gebou geteiken aangesien militêre bates van die Hamas-terreurorganisasie hier gestoor word.
Antonio Guterres, hoof van die Verenigde Nasies (VN), het intussen sy misnoeë oor die aanval uitgespreek.
Hamas bates in die mediagebou – so hulle word die skild waaragter terroriste skuil. Tipies terroris. Ons sal seker die ANC terro simpatie snotbeklag binnekort hoor.
Die Israeli's sal nie net sommer 'n plek aanval as hulle nie bewyse het nie,
Tipies die media.Bevorder die saak van die komunis.Goed dat Israel die gebou platgeskiet het nou sal ons minder nonsens hoor.
Die trant van hierdie berig laat dit klink of Israel 'n klomp geweldenaars is wat die arme Palistyne genadeloos verwoes. Ek weet dit is nie MM se bedoeling nie maar 'n beter gebalanseerde nuusberig sal waardeer word.
Maroela Media se joernaliste kan maar gerus probeer om nie so partydig te wees nie. Ons regering is teen Israel gekant, maar ons lesers soek graag die hele prentjie